Reade wrotmûzen

De reade wrotmûzen (wittenskiplike namme: Clethrionomys, foarh. Myodes) foarmje in skaai fan 'e klasse fan 'e sûchdieren (Mammalia), it skift fan 'e kjifdieren (Rodentia), de famylje fan 'e wrotmûseftigen (Cricetidae), de ûnderfamylje fan 'e wrotmûzen (Arvicolinae) en de tûke fan 'e reade wrotmûzen (Clethrionomyini). Ta dit skaai hearre fiif soarten, dy't benammen yn nullewâlden, op toendra's en yn sompen tahâlde. 

Taksonomy
Oan it begjin fan 'e ienentweintichste iuw stie dit skaai bekend ûnder de wittenskiplike namme Myodes. Dy kaam fan it Grykske wurd foar "kaaisgatmûzen". Earder waarden foar dit skaai ek wol de nammen Evotomys of Clethrionomys brûkt. Yn 2019 waard lykwols dúdlik dat Myodes eins al in synonym wie foar it skaai Lemmus (fan 'e echte lemmings), wat de namme ûnbrûkber makke foar de reade wrotmûzen. Dêrom waar de eardere namme Clethrionomys doe reyntrodusearre. Tagelyk waarden sân fan 'e tolve soarten ferpleatst nei in apart skaai, dat fan 'e readgrize wrotmûzen (Craseomys).

Soarten

 skaai reade wrotmûzen (Clethrionomys)
 Kalifornyske reade wrotmûs (Clethrionomys californicus)
 Kirgizyske reade wrotmûs (Clethrionomys centralis)
 lytse reade wrotmûs (Clethrionomys rutilus)
 noardlike reade wrotmûs (Clethrionomys gapperi)
 reade wrotmûs (Clethrionomys glareolus)


Kategory:Sûchdiereskaai
Kategory:Wrotmûseftige